|  |
| --- |
| Rootsis 2014Rootsis 2014 |
| Teenistuskäik |
|  **Rootsi** |
| **Klass ja tüüp** | 
CB 90, kaater |
| **Kasutaja** | 
Rootsi, Norra, Kreeka, Malaisia, Mehhiko, Brasiilia, USA |
| **Ehitaja** | 
Dockstavarvet |
| **Maksumus** | 
2,8 mln dollarit (prototüübi hind, USA 2007) |
| **Valminud** | 
1988 |
| **Teenistuses alates** | 
1990 |
| Laeva üldandmed |
| **Veeväljasurve** | 
15,3 t |
| **Pikkus** | 
15,9 m |
| **Laius** | 
3,8 m |
| **Süvis** | 
0,8 m |
| **Sõsarlaevad** | 
~ 250 |
| **Mootorid** | 
2x Scania V8 625 hj |
| **Käiturid** | 
2x jugakäitur |
| **Kiirus** | 
40–45 sõlme |
| **Sõidupiirkond** | 
Rannikumeri |
| **Sõdureid** | 
22 |
| **Meeskond** | 
2-3 |
| **Relvastus** | 
1-2 12,7 mm kuulipildujat, 40 mm automaatrganaadiheitja, 6 süvaveepommi või 4 meremiini |

 Rootsis 
Riverline Command Boat katsetustel USA-s 2010
 
**CB90 klassi lahingukaater** (rootsi keeles *Stridsbåt 90*, inglise keeles *Combat Boat 90*) on Rootsis valmistatud mitmeotstarbeline rannikulähedaseks sõjategevuseks või -tegevuse toetamiseks mõeldud kiirekäiguline kaater.

Kirjeldus
---------

CB90 on 15,9 m pikk, kaalub kuni 15,3 t, arendab 2 Scania DSI14 V8 diiselmootori ja jugakäituritega kiirust ligikaudu 40 sõlme ja on hea manööverdusvõimega. Võib lisaks 3-liikmelisele meeskonnale peale võtta ka umbes 20 -liikmelise täisvarustuses dessantallüksuse. Originaalnimes tähistab "H" rootsi keeles poolrühma.

Relvastuseks on 12,7 mm raskekuulipilduja, 40 mm automaatgranaadiheitja ja vajadusel mõned süvaveepommid või meremiinid. Originaalis asuvad roolimaja ees paremal 2 fikseeritud 12,7 mm kerekuulipildujat. Samuti võib kaatri tekile paigutada tankitõrjeraketisüsteemi (Norras katseatud süsteemi Hellfire) või kerget õhutõrjeraketisüsteemi. Dessandiruumi on võimalik sisustada ka juhtimispunkt, meditsiinipunkt või vedada varustust.

Variandid
---------

* **Stridsbåt 90 H** - Rootsis valmistatud põhiversioon[*viide?*]
	+ Strb 90 L - juhtimiskaater pataljoni tasemele
	+ Strb 90 KompL juhtimiskaater kompanii tasemele
	+ Strb 90 H tuukriversioon barokambriga
	+ Strb 90 HS - rahutagamise ja päästevariant, soomustatud
	+ Strb 90 H Polis - politseile
	+ Strb 90 H - Rootsi merepäästeseltsi käsutuses
* **CB90** - eksportversioon[*viide?*]
	+ CB90H - Malaisiasse eksporditud versioon
	+ CB90HI - rahutagamise- ja päästevariant ekspordiks
	+ SB90N - Norra versioon
		- SB90NL - juhtimiskaater
	+ CB90HMN - Mehhiko versioon
	+ CB90HCG - Kreeka rannavalve versioon
	+ Riverline Command Boat - USAs valmistatud koopia.
* **Storebro Stridsbåt 90 E** - lihtsustatud ja pisendatud versioon.[*viide?*]
* **Projekt 03160 Raptor** - Venemaal väidetavalt rootslaste kaasabiga valmistatud ja osaliselt modifitseeritud koopia.[*viide?*]
* **CB90 FF** - tuletõrjekaater pisut lühendatud kerega, lahtise vööriosa ja keskele toodud roolimajaga, kandevõimega 3 t.[*viide?*]
* **CB 90HSM** -

Ajalugu
-------

Eelkäijaks olid suuremad, 200-klassi kaatrid, mis võtsid peale umbes 40 inimest. 

Esimesed CB90 kaatrid valmisid Rootsis 1988. a ja seeriatootmine algas 1990. a. On tänapäeval kasutuses 6 riigis. 

Aja jooksul on juhtunud Rootsis kaatritega ka mõned õnnetused. 1 kaater on ramminud sadamakaid (1999), 2 on põrganud omavahel kokku (2004) ja 1 on uppunud tormise ilmaga lekke tõttu (2006). 2014. a jäi üks Malaisia kaater tormis kadunuks, kuid leiti päev hiljem mootoririkke tõttu koos meeskonnaga eemal ulpimas.

2015. a osalesid Rootsi kaatrid samuti tundmatu allveeobjekti otsingutes Stockholmi lähistel.

12. jaanuaril 2016. a sattusid 2 USA kaatrit Pärsia lahes Iraani piirile ja võeti koos meeskonnaga Iraani võimude poolt kinni. Pärast 15-tunnist kinnipidamist ja läbirääkimisi meeskonnad ja alused vabastati.

Kasutajad
---------

* Ameerika Ühendriigid merevägi: 6
* Kreeka rannavalve: 3
* Malaisia merevägi: 17
* Mehhiko merevägi: 48
* Norra merevägi: 20
* Rootsi merevägi: 150

Välislingid
-----------

* Stridsbåt 90H
	+ Stridsbåt 90 presterar i somaliskt vatten (vt ka Operatsioon Atalanta)
* Dockstavarvet: products
* Naval-technology.com
* 30. juuni 2021, SAAB, Welcome Aboard the new and improved combat boat made by Saab, Docksta CB 90HSM


|  |  |
| --- | --- |
|  | Pildid, videod ja helifailid Commonsis: **CB90 klassi lahingukaater** |